Golbachia

Golbachia er en slekt av biller som ligner smellere (Elateridae).

Utseende 
Små (ca. 3 millimeter), slanke, brunlige råtevedbiller. Hodet er forholdsvis lite og lett nedoverbøyd. Antennene er 11-leddete, ganske lange, litt sagtakkede. Brystskjoldet (pronotum) er firkantet, litt bredere enn langt, med litt uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet. De har tydelige lengdestriper. Beina er temmelig korte og spinkle.

Levevis 
De voksne billene kommer til lys, forøvrig er biologien ukjent.

Utbredelse 
Slekten er utbredt fra North Carolina i nord til Argentina i sør.

Systematisk inndeling 
Det er mulig at den del neotropiske arter i dag plassert i slekten Microrhagus hører hjemme her.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Melasinae Fleming, 1821
 Stammen Dirhagini Reitter, 1911
 Slekten Golbachia Cobos, 1955
 Golbachia impressicollis (Bonvouloir, 1875) - østlige Nord-Amerika
 Golbachia rufa Otto, 2018  - Bahamas
 Golbachia tucumana Cobos, 1955 - Brasil og Argentina
 Golbachia wrighti (Knull, 1946) - Florida

Referanser

Eksterne lenker 
 

Biller formelt beskrevet i 1955
Dyr formelt beskrevet av Antonio Cobos-Sanchez
Råtevedbiller